ལྔ་པ།༧གོང་ས་མཆོག་གི་བཀའ་དྲིན་ལ་བསམ་ཤེས་མི་འདུག་ཟེར་བ་དེ་རེད།ད་བར་བོད་པའི་ནང་ནས་དོལ་རྒྱལ་ཚོགས་པའི་མི་ངན་རྒྱ་གཞུང་གི་རྒྱུགས་ཁྱི་དེ་ཚོ་མ་གཏོགས།དེ་མིན་བཙན་བྱོལ་བོད་པའི་སྤྱི་ཚོགས་ནང་༧གོང་ས་མཆོག་བཀའ་དྲིན་ཆེན་པོ་མིན་ཟེར་མཁན་སུ་འདུགདེ་འདྲ་ཡིན་དུས་བོད་དང་བོད་མིའི་བདེ་སྡུག་ལ་བསམས་ནས་བསམ་བློ་བཏང་།དཱ་འགྲིག་གི་མི་འདུག་བསམས་ནས་བོད་སྤྱི་པའི་ཆེད་དུ་འཆར་སྣང་ལྡན་པའི་བསམ་ཚུལ་བཤད།གཞིས་བྱེས་གཉིས་སུ་ལས་འགུལ་སྤེལ་བ་དེ་ཚོ།༧གོང་ས་མཆོག་གི་བཀའ་དྲིན་ལ་བསམ་ཤེས་དང་།བཀའ་དགོངས་སྒྲུབ་པ་མིན་ན་གང་རེད།༧གོང་ས་མཆོག་གི་བཀའ་དྲིན་ལ་བསམ་ཤེས་ཡོད་ན་ཡིན་གཅིག་དབུ་མའི་ལམ་ལ་ཡང་དག་ཏུ་མཐོང་དགོས་རེད་པས།དེ་མ་གཏོགས་༧གོང་ས་མཆོག་གི་བཀའ་དགོངས་སྒྲུབ་སྟངས་མེད་པ་རེད་པས།རྩ་བ་ནས་མ་རེད་བསམ་གྱི་འདུགདེ་འདྲ་ཡིན་དུས་༧གོང་ས་མཆོག་གི་བཀའ་དྲིན་ལ་བསམ་ཤེས་ཡོད་ན།༧གོང་ས་མཆོག་གིས་༼ང་མེད་པ་ནང་བཞིན་ལས་ཀ་བྱོས་ཤོག་༽གསུངས་པ་དེ་སྙིང་ལ་བཅངས་ནས།༧གོང་ས་མཆོག་ལ་ཁ་འཕངས་ལག་ཕྱིས་བྱས་ནས་སྐྱིད་ཉལ་རྒྱབ་ནས་མི་སྡོད་པར།བོད་སྤྱི་པའི་དོན་ལ་ག་རེ་བྱས་ན་དགའ་བ་འདུགག་རེ་བྱས་ན་དྲག་པ་འདུགགང་འདྲ་བྱས་ན་ཡོང་བ་འདུགགང་འདྲ་བྱས་ནས་བྱེད་དགོས་ཀྱི་འདུག་སོགས་བོད་དོན་དགག་སྒྲུབ་གཉིས་ཀྱི་ཐོག་ནས་བསམ་བློ་གཏོང་དགོས་པའི་གནད་དོན་དེ་ཚོ་ལ་བསམ་བློ་གཏོང་རྒྱུ་གལ་ཆེན་པོ་མིན་ནམ་བསམ་གྱི་འདུག